Komisijos sprendimas
2003 m. sausio 28 d.
pratęsiantis Tarybos direktyvos 2002/56/EB dėl prekybos sėklinėmis bulvėmis 21 straipsnio 3 dalyje minimą laikotarpį, kuriuo valstybėms narėms leidžiama pratęsti sprendimų dėl trečiųjų šalių sėklinių bulvių lygiavertiškumo galiojimo laikotarpį
(pranešta dokumentu Nr. C(2003) 351)
(tekstas svarbus EEE)
(2003/66/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. birželio 13 d. Tarybos direktyvą 2002/56/EB dėl prekybos sėklinėmis bulvėmis [1], ypač į jos 21 straipsnio 3 dalies antrąją pastraipą,
Kadangi:
(1) Direktyva 2002/56/EB numato, kad nuo tam tikrų datų valstybės narės nebegali pačios nustatyti trečiosiose šalyse ir Bendrijoje nuimtų bei tą direktyvą atitinkančių sėklinių bulvių lygiavertiškumo.
(2) Vis dėlto dar nebaigtas iš visų atitinkamų trečiųjų šalių atvežtų sėklinių bulvių Bendrijos lygiavertiškumo nustatymas, Direktyva 2002/56/EB leido valstybėms narėms pratęsti sprendimų dėl lygiavertiškumo, kuriuos jos jau priėmė dėl sėklinių bulvių iš tam tikrų trečiųjų šalių, kurioms netaikomas Bendrijos lygiavertiškumas, galiojimo laiką.
(3) Jei nėra Bendrijos taisyklių dėl trečiosiose šalyse ir Bendrijoje nuimtų sėklinių bulvių lygiavertiškumo, reikėtų pratęsti Direktyva 2002/56/EB valstybėms narėms suteiktą leidimą pratęsti sprendimų dėl lygiavertiškumo galiojimo laiką.
(4) Šiame sprendime numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Direktyvos 2002/56/EB 21 straipsnio 3 dalies pirmojoje pastraipoje "2002 m. kovo 31 d." pakeičiama "2005 m. kovo 31 d.".
2 straipsnis
Šis sprendimas skirtas valstybėms narėms.
Priimta Briuselyje, 2003 m. sausio 28 d.